
	REPUBLIKA HRVATSKA
PRIMORSKO – GORANSKA ŽUPANIJA
OPĆINA PUNAT

	OPĆINSKI NAČELNIK

	
KLASA: 373-01/26-01/1 

	URBROJ: 2170-31-02/1-26-1 

	Punat, 11. kolovoza 2026. godine




Na temelju članka 5. Sporazuma o razgraničenju materijalnih troškova i korištenju Školske sportske dvorane Područne škole Punat KLASA:373-01/19-01/01, URBROJ:2142-02-02/1-19-1 i članka 5. Pravilnika o korištenju Školske sportske dvorane Osnovne škole „Fran Krsto Frankopan“ Krk, Područne škole Punat KLASA:373-01/19-01/01, URBROJ:2142-02-03/08-23-9, općinski načelnik Općine Punat raspisuje

JAVNI  POZIV
ZA ISKAZIVANJE INTERESA ZA KORIŠTENJE ŠKOLSKE SPORTSKE DVORANE 
OSNOVNE ŠKOLE „FRAN KRSTO FRANKOPAN“ KRK, PODRUČNE ŠKOLE PUNAT

Općina Punat poziva sve zainteresirane na iskazivanje interesa za korištenje Školske sportske dvorane Osnovne škole „Fran Krsto Frankopan“ Krk, Područne škole Punat (u daljnjem tekstu: dvorana) za razdoblje od 7. rujna 2026. godine do 15. lipnja 2027. godine.

Javiti se mogu svi zainteresirani klubovi i udruge, kao i ostale zainteresirane organizacije te grupe građana, koje na bilo koji način okupljaju mještane s područja Općine Punat.

1. KORIŠTENJE DVORANE

Dvorana se može koristiti isključivo za sportske aktivnosti i druge programe predviđene za izvođenje u dvorani i to svakim radnim danom od 15:00 do 22:00 sata, kao i za vrijeme jesenskih, zimskih i proljetnih praznika, osim kada se u dvorani ne odvijaju aktivnosti predviđene Godišnjim planom i programom škole.

Korištenje dvorane tijekom ljetnih praznika te subotom i nedjeljom može se izuzetno odobriti na temelju posebne odluke općinskog načelnika, a uz prethodnu suglasnost voditeljice Područne škole Punat.
Dvorana se može zakupiti na minimalno 1 sat. 

1. PREDNOST KOD ODREĐIVANJA TERMINA I RASPORED KORIŠTENJA

Kod određivanja termina prednost imaju udruge, društva i organizacije koje:
· okupljaju djecu i mlade (korisnici u dobi od 0 do 35 godina)
· koje imaju veći broj članova s prebivalištem u Općini Punat
· nemaju vlastite prostorije
· imaju sjedište na području općine Punat


· planiraju koristiti dvoranu tijekom cijele školske godine 2026./2027.

U slučaju potrebe, vrednovat će se i uredno dosadašnje korištenje dvorane, ukoliko ga je bilo. 

Nakon prikupljanja zahtjeva, raspored korištenja dvorane bit će definiran i objavljen na službenoj web stranici Općine Punat, a ažurirat će se prema potrebi.

S korisnicima dvorane uvrštenima u raspored korištenja sklopit će se ugovor u pisanom obliku kojim će se regulirati međusobna prava i obveze. Svim korisnicima dvorane, kao prilog ugovoru, dostavit će se Kućni  red Školske sportske dvorane kojeg su se dužni strogo pridržavati. 
Općina Punat zadržava pravo izvršiti provjeru popisa članova udruge u skladu s odredbama članka 5. Zakona o udrugama („Narodne novine“, broj 74/14, 70/17, 98/19 i 151/22).

1. NAKNADA ZA KORIŠTENJE DVORANE

Naknada za korištenje dvorane određena je Odlukom općinskog načelnika KLASA:081-01/25-01/01, URBROJ:2170-31-02/1-25-26 i iznosi: 
· 14,00 € po satu korištenja za svaki radni dan u kojem se dvorana koristi u vrijeme kad nisu školski praznici;
· 17,50 € po satu korištenja za svaki radni dan u kojem se dvorana koristi u vrijeme školskih praznika. 

1. ROKOVI I NAČIN DOSTAVE PRIJAVE

Svi zainteresirani korisnici moraju podnijeti Zahtjev za korištenje dvorane, na propisanom obrascu koji čini sastavni dio ovog Javnog poziva, a kojeg se može preuzeti na službenoj web stranici Općine Punat i u prostorijama Jedinstvenog upravnog odjela Općine Punat. 

Udruge, klubovi i društva s više grupa (sekcija) trebaju predati poseban zahtjev za svaku grupu (npr. kadeti, juniori, seniori, i sl.).

Rok za predaju zahtjeva je do 28. kolovoza 2026. godine.

Nakon definiranja rasporeda, za eventualne preostale slobodne termine, zainteresirani korisnici moći će se prijaviti tijekom cijele školske godine 2026./2027.

Ispunjen i ovjeren Zahtjev možete dostaviti putem e-maila na: pisarnica@punat.hr ili na adresu Općine Punat, Novi put 2, Punat.

Za sva dodatna pitanja ili nejasnoće obratite se putem e-maila: opcina@punat.hr ili na broj telefona 051/854-140.



 OPĆINSKI NAČELNIK


  Daniel Strčić, bacc.inf.

